Babelscape/SREDFM huggingface dataset:
Φερνάντο Πεσσόα

Ο Φερνάντο Πεσσόα ("Fernando António Nogueira de Seabra Pessôa") ήταν Πορτογάλος ποιητής και συγγραφέας. Γεννήθηκε στη Λισαβώνα το 1888.

Χάνει νωρίς τον πατέρα του. Γρήγορα η μητέρα του ξαναπαντρεύεται με έναν διπλωμάτη που διορίζεται στο Ντέρμπαν της Νότιας Αφρικής. Η οικογένεια τον ακολουθεί και έτσι ο Πεσσόα θα αρχίσει και θα ολοκληρώσει τις σπουδές του στην αγγλική γλώσσα και θα αποκτήσει μια στέρεη αγγλική λογοτεχνική παιδεία. 

Το 1903 μπήκε πρώτος στο πανεπιστήμιο του Κεηπ Τάουν, κερδίζοντας και το Βραβείο της Βασίλισσας Βικτωρίας για την αγγλική γλώσσα. 

Το 1905 επέστρεψε στην Πορτογαλία, και μετά από μια αποτυχημένη απόπειρα να σπουδάσει φιλολογία στη Λισαβώνα, εγκατέλειψε τις σπουδές του και μπήκε στο εμπορικό κύκλωμα για να εξασφαλίσει τα προς το ζην. Αντιπρόσωπος διάφορων εμπορικών οίκων στη Λισαβώνα, έζησε μια ζωή εργένης, συγκατοικώντας αρχικά με τη θεία του, και αργότερα με την ετεροθαλή αδελφή του. 

Σε ηλικία δεκαεπτά ετών επιστρέφει στη Λισαβώνα, που δεν θα την εγκαταλείψει ποτέ. Διαλέγει το επάγγελμα του συντάκτη-μεταφραστή και αναλαμβάνει την εμπορική αλληλογραφία μερικών οίκων της εμπορικής Κάτω Πόλης της Λισαβώνας, εργασία με πενιχρές αποδοχές, που όμως τον απαλλάσσει από τις δεσμεύσεις του ωραρίου και του συγκεκριμένου χώρου.

Το μεγαλύτερο μέρος του σπουδαίου έργου του έμεινε αδημοσίευτο ως το θάνατο του, 30 Νοεμβρίου 1935. Ως τότε, ο Πεσσόα είχε δημοσιεύσει το πρώτο του βιβλίο στα Πορτογαλικά, με τίτλο "Mensagem", δύο πλακέτες με αγγλικά ποιήματα -γιατί ο Πεσσόα ήταν δίγλωσσος και έγραφε με μεγάλη άνεση στην αγγλική γλώσσα- καθώς και μερικά λογοτεχνικά και πολιτικά μανιφέστα. Ήταν επίσης γνωστός ως εκδότης της επιθεώρησης "Athena" (1924-25), και ως συνεργάτης σε διάφορα πρωτοποριακά έντυπα, και κυρίως στο Orpheu (1915), όργανο του μοντερνιστικού κινήματος. 

Μετά το θάνατο του (από κολικό του νεφρού), τα άπαντα του εκδόθηκαν σε οκτώ τόμους, υπογραμμένα με τα διάφορα ψευδώνυμα που χρησιμοποιούσε κατά καιρούς ο Πεσσόα και που, όπως έλεγε, εξέφραζαν τις διάφορες προσωπικότητες που συνυπήρχαν μέσα του: του "Αλβέρτο Καρέιρο", του "Αλβάρο δε Κάμπος" και του "Ρικάρδο Ρέις"'. 

Είναι δυνατό να είναι κάποιος συγχρόνως πλούσιος και δαιμόνιος τραπεζίτης κι ένας ολοκληρωμένος αναρχικός που πολεμά για την απελευθέρωση της κοινωνίας; Σύμφωνα με τον Πεσσόα, ναι.
Αβιόρ

Αβιόρ είναι το ιδιαίτερο όνομα του αστέρα ε (έψιλον) στον αστερισμό Τρόπις ("epsilon Carinae", ε Car). Δεν είναι ορατός από την Ελλάδα ή την Ευρώπη, καθώς βρίσκεται πολύ νότια στην ουράνια σφαίρα.
Ρόλλο

Ο Ρόλλο της Νορμανδίας ("Rollo av Normandie",περί το 846 – περί το 930), πολέμαρχος των Βίκινγκ ήταν ο γενάρχης του Οίκου της Νορμανδίας που κυβέρνησε αργότερα και την Αγγλία, μερικοί ιστορικοί τον αναφέρουν με τον τίτλο "δούκας της Νορμανδίας". To όνομα "Ρόλλο" αποτελεί εκλατινισμένη μορφή του Σκανδιναβικού "Χρολφ" που μεταφράζεται "περιπατητής" επειδή όταν ενηλικιώθηκε ήταν τόσο βαρύς που δεν μπορούσε ένα άλογο να αντέξει το βάρος του και προχωρούσε στις μάχες πεζός. Ο Ρόλλο ήταν ηγέτης των Βίκινγκ που έκαναν επιδρομές και εγκαταστάθηκαν στην βόρεια Γαλλία στην περιοχή που έμεινε αργότερα γνωστή ως Νορμανδία. Ο βασιλιάς Κάρολος Γ΄ της Γαλλίας του παραχώρησε εδάφη γύρω από το στόμιο του Σηκουάνα με επίκεντρο την Ρουέν με αντάλλαγμα να προστατεύει το βασίλειο των Φράγκων από τις επιδρομές των υπόλοιπων Βίκινγκ.

Ο Ρόλλο καταγράφεται ως αρχηγός των νέων Βίκινγκ εποίκων σε διάταγμα (918) και συνέχισε να βασιλεύει στην περιοχή τουλάχιστον μέχρι το 928. Τον διαδέχθηκε ο γιος του Γουλιέλμος Α΄ της Νορμανδίας στο δουκάτο της Νορμανδίας το οποίο ίδρυσε ο ίδιος. Οι απόγονοι του Ρόλλο και των πολεμιστών του έμειναν γνωστοί ως "Νορμανδοί", τους επόμενους δυο αιώνες μετά την κατάκτηση της Αγγλίας, της Νότιας Ιταλίας και της Σικελίας έγιναν αντίστοιχα βασιλείς της Αγγλίας, της Σικελίας και του πριγκιπάτου της Αντιόχειας (1ος - 12ος αιώνας) δημιουργώντας μεγάλους θρύλους στην μεσαιωνική Ευρώπη και την Ανατολή. 
Ο Ρόλλο ταυτίζεται με τον "Χρόλφ τον Περιπατητή" έναν ευγενή από υψηλή κοινωνική τάξη που περιγράφεται στα Ισλανδικά Σάγκας ο οποίος από το πολύ βάρος ήταν αναγκασμένος να περπατάει πεζός επειδή το άλογο του δεν μπορούσε να αντέξει το βάρος του. Οι Νορμανδικές πηγές δεν αναφέρουν παρόμοια περιστατικά αλλά οι ιστορικοί ταυτίζουν τα δυο πρόσωπα λόγω της ομοιότητας των γεγονότων.
Τζαν Λορέντσο Μπερνίνι

Ο Τζαν Λορέντσο Μπερνίνι (ιταλ. "Gian Lorenzo Bernini", 7 Δεκεμβρίου 1598 – 28 Νοεμβρίου 1680) ήταν διακεκριμένος Ιταλός γλύπτης και ζωγράφος, γιος του καλλιτέχνη Πιέτρο Μπερνίνι. Θεωρείται ένας από τους σπουδαιότερους γλύπτες του 17ου αιώνα, που άφησε το ισχυρότερο προσωπικό στίγμα στην εικόνα της Ρώμης. Πρόκειται για έναν από τους μεγαλύτερους εκπροσώπους της τεχνοτροπίας του ιταλικού Μπαρόκ, που διακρίθηκε τόσο στη γλυπτική όσο και στην αρχιτεκτονική.
Αφροδίτη Μάνου

Η Αφροδίτη Μάνου (πραγματικό όνομα: Αγλαΐα Δημητριάδη) (27 Ιουλίου 1953) είναι Ελληνίδα τραγουδίστρια, στιχουργός και συνθέτιδα. Αδερφή της ήταν η Μαρία Δημητριάδη.
Γουλιέλμος Α΄ της Νορμανδίας

Ο Γουλιέλμος Α΄ της Νορμανδίας ή Γουλιέλμος ο Μακρόξιφος ("Guillaume Ier de Normandie", ... - 17 Δεκεμβρίου 942) από τον Οίκο της Νορμανδίας, δούκας της Νορμανδίας (927 - 942), ήταν γιος του παγανιστή Βίκινγκ Ρόλλο της Νορμανδίας και της χριστιανής συζύγου του Πόππα του Μπαγιέ.

Ο Γουλιέλμος ήταν ο δεύτερος κυβερνήτης από τον Οίκο της Νορμανδίας, μερικές φορές αναφέρεται ως "δούκας της Νορμσνδίας" αν και ο τίτλος δεν χρησιμοποιήθηκε επίσημα μέχρι τον 11ο αιώνα. Ο επίσημος τίτλος του Γουλιέλμου του Μακρόξιφου στην εποχή του ήταν "κόμης της Ρουέν". Οι περισσότερες πληροφορίες σχετικά με τον Γουλιέλμο Α΄ και τον πατέρα του Ρόλλο τους αναφέρουν σαν οπλαρχηγούς των Σκανδιναβών Βίκινγκ. O Ντούντο του Αγίου Κουέντιν στο έργο του για τους πρώτους Νορμανδούς βασιλείς περιγράφει την Πόππα σαν κόμη του κόμη Βερεγγάριου ενός κυρίαρχου αριστοκράτη στην περιοχή. Τα "Χρονικά της Ρουέν" του 11ου αιώνα αναφέρουν την Πόππα σαν κόρη του Γκυ, κόμη του Σανλίς, σε οποιαδήποτε περίπτωση η Πόππα ήταν μέλος της αριστοκραατίας των Φράγκων. Σύμφωνα με τις περισσότερες πηγές ο Γουλιέλμος ο Μακρόξιφος βαπτίστηκε χριστιανός το 912 μαζί με τον πατέρα του από τον Φράνκο, αρχιεπίσκοπο της Ρουέν.
Γουόλτερ Μπέρι

Ο Γουόλτερ Μπέρι είναι Αμερικάνος πρώην καλαθοσφαιριστής γεννημένος στις 14 Μαΐου 1964 στη Νέα Υόρκη. Έχει ύψος 2,03 μ.
Οίκος των Αγγέλων

Ο Οίκος των Αγγέλων ήταν επιφανής Βυζαντινή οικογένεια που έβγαλε τρείς Βυζαντινούς Αυτοκράτορες, Δεσπότες της Ηπείρου, Αυτοκράτορες της Θεσσαλονίκης, μέλη της επίσης κυβέρνησαν την Θεσσαλία, την Αιτωλοακαρνανία, την Μακεδονία και την Θράκη.
Αγία Αγνή εκτός των Τειχών

thumb|250px|"Η Αγία Αγνή εκτός των Τειχών όπως φαίνεται από τη Βία Νομεντάνα".
Η Αγία Αγνή εκτός των Τειχών (ιταλ. "Sant'Agnese fuori le mura") είναι μια παλαιοχριστιανική εκκλησία στα περίχωρα της Ρώμης, μέρος ενός μεγαλύτερου συμπλέγματος κτιρίων της ίδιας περιόδου. Βρίσκεται κατά μήκος της Βία Νομεντάνα σε κάποια απόσταση από το Αυρηλιανό τείχος που προστάτευε την αρχαία πόλη. Στη βασιλική αυτή αναπαύονται τα οστά της Αγίας Αγνής, ενώ υπάρχει ακόμη μια εκκλησία αφιερωμένη στην αγία, στην καρδιά της Ρώμης όπου και μαρτύρησε, με το όνομα Αγία Αγνή εν Αγωνία.
Μπέρου

Η Μπέρου (παλαιότερα γνωστό ως "Ελίζα", "Φράνσις Νήσος", "Μαρία", "Περοάτ", "Πέρου Νήσος" ή "Σάντεϋ") είναι μια ατόλλη που βρίσκεται στα Τουνγκαρού, ή Νότια Νησιά Γκίλμπερτ στον Ειρηνικό Ωκεανό. Η Μπέρου έχει μήκος 15 χμ στον άξονα βορειοδυτικά προς τα νοτιοανατολικά, και πλάτος 4,75 χμ στο πλατύτερο σημείο της, από τα βορειοανατολικά προς τα νοτιοδυτικά. Το κέντρο του υφάλου είναι ένα ρηχό βαθούλωμα που ονομάζεται Λιμνοθάλασσα Νούκα. Το νησί βρίσκεται 96 χμ ανατολικά της Ταμπιτεουέα και 426 χμ νοτιοανατολικά της Ταράουα, κοντά στον ισημερινό.
Μπομπ Ντενάρ

Ο Μπομπ Ντενάρ ("Bob Denard", 7 Απριλίου 1929 - 13 Οκτωβρίου 2007) ήταν Γάλλος μισθοφόρος, ο οποίος συνέδεσε το όνομά του με πραξικοπήματα σε χώρες της Αφρικής.
Παναγιώτης Λαγός

Ο Παναγιώτης Λαγός (Θεσσαλονίκη, 18 Ιουλίου 1985) είναι Έλληνας πρώην διεθνής ποδοσφαιριστής, ο οποίος αγωνιζόταν ως αριστερός αμυντικός και μέσος.
Αρανούκα

Η Αρανούκα (επίσης παλαιότερα γνωστή ως "Χέντερβιλ", "Νονούκι" ή "Στάρμπακ") είναι μια μικρή ατόλλη του Κιριμπάτι, που βρίσκεται μόλις βόρεια του ισημερινού, στο αρχιπέλαγος των Νήσων Γκίλμπερτ, 9 χμ νοτιοανατολικά της ατόλλης Κουρία και 25 χμ νοτιοδυτικά της ατόλλης Αμπεμάμα. Έχει έκταση 15,5 τετ.χμ. και πληθυσμό 1.158 άτομα.
Ριχάρδος Γ΄ της Νορμανδίας

Ο Ριχάρδος Γ΄ της Νορμανδίας ("Richard III de Normandie", 997/1001 – 3 Φεβρουαρίου 1027), δούκας της Νορμανδίας (1026 - 1027) ήταν μεγαλύτερος γιος και διάδοχος του Ριχάρδου Β΄ της Νορμανδίας και της Ιουδήθ της Βρετάνης κόρης του Κόναν Α΄ της Βρεττάνης. Με την άνοδο του στον δουκικό θρόνο ξέσπασε εμφύλιος πόλεμος ανάμεσα στον ίδιο και στον μικρότερο αδελφό του Ροβέρτο τον Μεγαλοπρεπή που έληξε με τον θάνατο του Ριχάρδου Γ΄ σε λιγότερο από έναν χρόνο αργότερα υπό αδιευκρίνιστες συνθήκες. 
Γύρω στο 1020 ο πατέρας του τον έστειλε με έναν μεγάλο στρατό για να βοηθήσει τον κουνιάδο του Ρέτζιναλντ Α΄ της Βουργουνδίας που είχε δεχτεί επίθεση από τον επίσκοπο και κόμη Ούγο του Σαλόν ο οποίος τον φυλάκισε. 

Ο Ριχάρδος Β΄ πέθανε τον Αύγουστο του 1026 και τον διαδέχθηκε ο μεγαλύτερος γιος και διάδοχος του Ριχάρδος, αμέσως μετά την άνοδο του στον δουκικό θρόνο ξέσπασαν εμφύλιες διαμάχες επειδή ο μικρότερος αδελφός του Ροβέρτος αισθανόταν μειονεκτικά με την κομητεία του Εμουά που κληρονόμησε. Η εξέγερση του Ροβέρτου έγινε με επίκεντρο την πόλη του Φαλαίζ αλλά ηττήθηκε και συνελήφθη αιχμάλωτος, απελευθερώθηκε αφού πρώτα αναγκάστηκε να δώσει στον Ριχάρδο όρκους πίστης και υποταγής. Ο Ριχάρδος επέστρεψε στην συνέχεια με τον στρατό του στην Ρουέν αλλά πέθανε αιφνίδια, τον διαδέχτηκε ο Ροβέρτος.
Κάπνισμα

thumb|right|180px|Επιγραφή που δηλώνει ειδικό χώρο καπνίσματος

Κάπνισμα ονομάζεται η πρακτική της εισπνοής καπνού προερχόμενου από την καύση φύλλων του φυτού καπνός. Η καύση γίνεται συνήθως σε τσιγάρο, πούρο αβανα ή με άλλο τρόπο. Η πρακτική αυτή ήταν συνήθεια των κατοίκων της Κεντρικής και Νότιας Αμερικής, πριν ακόμα αυτές ανακαλυφθούν από τους Ευρωπαίους. Η συνήθεια μεταφέρθηκε στην Ευρώπη και την Ασία μετά το 1556. 

Τη δεκαετία του 1920, Γερμανοί επιστήμονες ανακάλυψαν ότι το κάπνισμα είναι βλαβερό για την υγεία, αλλά η παγκόσμια κοινότητα αναγνώρισε το πρόβλημα σταδιακά μόνο μετά το 1950. Στα επόμενα χρόνια, έγινε κατανοητό ότι το κάπνισμα προκαλεί καρκίνο (του πνεύμονα αλλά και άλλες μορφές καρκίνου) καθώς και άλλα προβλήματα υγείας. Τα κράτη έλαβαν μέτρα για το κάπνισμα και ανάλογα με τη χώρα τα μέτρα για τη συνήθεια του καπνίσματος μπορεί να περιλαμβάνουν απαγόρευση της διαφήμισης των προϊόντων καπνού, απαγόρευση του καπνίσματος σε δημόσιους χώρους, προκειμένου να αποφευχθεί το παθητικό κάπνισμα, υποχρεωτική σήμανση στα προϊόντα καπνού και άλλα.
Ουέζεν

Ουέζεν (Wezen ή Wesen) είναι το ιδιαίτερο όνομα του αστέρα δ του αστερισμού Μέγας Κύων ("delta Canis Majoris", δ CMa). Το όνομα αυτό (όπως και η παρεφθαρμένη παραλλαγή Al Wazor) προέρχεται από την αραβική λέξη Al Wazn (وزن), που σημαίνει «το βάρος», "«καθώς ο αστέρας αυτός φαίνεται να σηκώνεται με δυσκολία πάνω από τον ορίζοντα»". Το ίδιο όνομα αποδίνεται κάποτε και στον αστέρα β Περιστεράς. Στην αραβική αστρονομία ήταν μέλος του μικρού αστερισμού "Οι Παρθένοι", μαζί με τον Αντχάρα και τον Αλάντρα. Ο Γερμανός αστρονόμος Christian Ludwig Ideler (1766-1846) αποκαλεί αυτό το όνομα «απίστευτο» για αστέρα. Επίσης, ο αστέρας φέρει και το όνομα 25 Μεγάλου Κυνός (ονοματολογία κατά Τζον Φλάμστηντ). Βρίσκεται στο πίσω μέρος του σώματος του σκύλου που παριστάνει ο αστερισμός του. Είναι ο τρίτος λαμπρότερος αστέρας του Μέγα Κύονα μετά τον Σείριο και τον Αντχάρα.
Μάριον Τζόουνς

Η Μάριον Τζόουνς ("Marion Jones") είναι Αμερικανίδα πρώην αθλήτρια του στίβου, που κέρδισε πέντε μετάλλια στους Ολυμπιακούς Αγώνες του 2000 στο Σίδνεϊ. Ωστόσο, η ίδια παραδέχθηκε ότι χρησιμοποιούσε απαγορευμένες ουσίες στη διάρκεια της προετοιμασίας της για την Ολυμπιάδα εκείνης της χρονιάς και επέστρεψε τα μετάλλιά της το 2007. Έχει διπλή υπηκοότητα από ΗΠΑ και Μπελίζ.
Χόρχε Μαχφούντ

Ο Χόρχε Μαχφούντ (ισπανικά: "Jorge Majfud") είναι Ουρουγουανός συγγραφέας.
Γιάννης Σιδέρης

Ο Γιάννης Σιδέρης (1898 - 1975) υπήρξε Έλληνας ιστορικός του νεοελληνικού θεάτρου.
Βραβείο Ζαχάρωφ

To Βραβείο Ζαχάρωφ για την Ελευθερία της Σκέψης είναι ένα διεθνές βραβείο το οποίο καθιερώθηκε στη μνήμη του Σοβιετικού πυρηνικού φυσικού και αντιφρονούντα Αντρέι Ζαχάρωφ. Θεσμοθετήθηκε το 1988 από το Ευρωπαϊκό Κοινοβούλιο και απονέμεται κάθε χρόνο σε αναγνώριση προσώπων ή οργανισμών για τη διά βίου αφοσίωσή τους στην προάσπιση των ανθρωπίνων δικαιωμάτων και των ελευθεριών.

Η απονομή του βραβείου γίνεται κοντά στις 10 Δεκεμβρίου, την ημέρα που η Γενική Συνέλευση του ΟΗΕ κύρωσε την Οικουμενική Διακήρυξη για τα Ανθρώπινα Δικαιώματα το 1948. Η ημέρα αυτή τιμάται επίσης ως η Ημέρα των Ανθρωπίνων Δικαιωμάτων.
Ελ Ναθ

"Ελ Ναθ ή Αλνάθ είναι το ιδιαίτερο όνομα του αστέρα β (βήτα) στον αστερισμό Ταύρο ("beta Tauri", β Tau). Ως ο δεύτερος φωτεινότερος αστέρας αυτού του αστερισμού, είναι εύκολα ορατός από την Ελλάδα, ψηλά στον ουρανό τα βράδια του Νοεμβρίου και του χειμώνα. Επίσης, ο αστέρας φέρει και το όνομα 112 Ταύρου"' (ονοματολογία κατά Τζον Φλάμστηντ).
Ιφιγένεια

Στην ελληνική μυθολογία η Ιφιγένεια ήταν μία από τις κόρες του Αγαμέμνονα και της Κλυταιμνήστρας, γνωστή κυρίως από τη θυσία της στην Αυλίδα. Η Ιφιγένεια δεν αναφέρεται καθόλου στα έπη του Ομήρου, όπου απλώς μία από τις τρεις κόρες του Αγαμέμνονα καλείται "Ιφιάνασσα". Μόνο στα Κύκλια έπη αναπτύσσεται ο μύθος της και κυρίως στις τραγωδίες των μεγάλων τραγικών ποιητών.
STS-120

STS-120 (αγγλ. "Space Transportation System", "διαστημικό σύστημα μεταφορών") ήταν ο κωδικός αποστολής του Διαστημικού Λεωφορείου Ντισκάβερι της NASA στον διεθνή διαστημικό σταθμό (ISS), η οποία εκτοξεύθηκε στις 23 Οκτωβρίου 2007.
Μετέφερε και παρέδωσε το άρθρωμα Harmony, και μετέτρεψε ένα τμήμα του σταθμού προετοιμάζοντας το για μελλοντικές αποστολές συναρμολόγησης περαιτέρω τμημάτων.
Αντίλοχος

Με το όνομα Αντίλοχος (< "ἀντί-" (έναντι, εμπρός) + "λοχέω" (παραμονεύω, ενεδρεύω), "αυτός που παραμονεύει μπροστά, ο παρατηρητής" ) είναι γνωστά δύο πρόσωπα στην ελληνική μυθολογία. Το ένα ήταν ένας από τους συντρόφους του Οδυσσέα. Το σημαντικότερο όμως πρόσωπο ήταν ο γιος του Νέστορα και της Ευρυδίκης (κατά τον Όμηρο) ή της Αναξιβίας (κατά τον Απολλόδωρο). Ο Παυσανίας γράφει ότι ο Αντίλοχος ήταν πατέρας του Παίονα.
Βιθέντε Ροδρίγκεθ

Ο Βιθέντε Ροδρίγκεθ ("Vicente Rodríguez Guillén", 16 Ιουλίου 1981) είναι Ισπανός πρώην ποδοσφαιριστής που αγωνίστηκε για τελευταία φορά στην Μπράιτον & Χόουβ Άλμπιον, στην Αγγλία.
Πέτρος Μάρτυς της Ανγκιέρα

Ο Πέτρος Μάρτυς της Ανγκιέρα ("Pietro Martire d'Anghiera", 2 Φεβρουαρίου 1457 – Οκτώβριος 1526) ήταν Ιταλός ιστορικός στην υπηρεσία της Ισπανίας κατά τη διάρκεια της Εποχής των ανακαλύψεων. Φέρεται να είναι ο πρώτος που έκανε χρήση του όρου "Νέος Κόσμος" ("novi orbis") για να περιγράψει την ήπειρο της Αμερικής που οι Ευρωπαίοι ήρθαν σε επαφή το 1492,σε μια επιστολή του η οποία απευθυνόταν στον Κολόμβο κατά τη διάρκεια του πρώτου του ταξιδιού στην Αμερική.

Στην αρχή σπούδασε ιατρική και αποκτώντας μεγάλη φήμη προσλήφθηκε βασιλικός γιατρός του Λουδοβίκου ΙΑ'. Το 1487 μετέβη στην Ισπανία και προσλήφθηκε στην αυλή του βασιλιά Φερδινάνδου Β´ και της βασίλισσας Ισαβέλλας Α´. Εκεί απέκτησε σημαντική φήμη και κατέλαβε ανώτατα αξιώματα. Στη συνέχεια ανέλαβε την εξέταση των πληρωμάτων των εξερευνητών και σχετίσθηκε με τους μεγάλους θαλασσοπόρους Χριστόφορο Κολόμβο, Αμέρικο Βεσπούτσι, Βάσκο ντε Γκάμα, Μαγγελάνο, Κορτές κ.ά. ισχυρούς της εποχής εκείνης. Το 1501 στάλθηκε στην Αίγυπτο και κατόπιν άδειας που του παραχώρησε ο Σουλτάνος ανέλαβε την επισκευή των Χριστιανικών μνημείων των Ιεροσολύμων.

Ο Αγκιέρα έγραψε πολλά κυρίως ιστορικά συγγράμματα από τα οποία και σπουδαιότερα είναι εκείνο που αναφέρεται στο ταξίδι του στην Αίγυπτο, και το αναφερόμενο στην εξερεύνηση της νέας γης στο οποίο εξιστορούνται τα ταξίδια των θαλασσοπόρων, οι ανακαλυφθείσες νέες χώρες καθώς και μία συλλογή επιστολών.
STS-116

Η πτήση STS-116 (αγγλ. "Space Transportation System", "διαστημικό σύστημα μεταφορών") είναι ο κωδικός που χαρακτηρίζει μια από τις αποστολές του Διαστημικού Λεωφορείου Ντισκάβερι της NASA στον διεθνή διαστημικό σταθμό (ISS).
Η εκτόξευση σχεδιάστηκε αρχικά για τις 7 Δεκεμβρίου 2006, αλλά ακυρώθηκε λόγω βαριάς χαμηλής συννεφιάς.
Το Ντισκάβερι εκτοξεύτηκε επιτυχώς κατά τη διάρκεια της δεύτερης προσπάθειας έναρξης το Σάββατο, 9 Δεκεμβρίου 2006 στις 8:47:35 μ.μ. EST.
Ήταν η πρώτη φορά που έγινε νυκτερινή εκτόξευση ενός διαστημικού λεωφορείου από την πτήση STS-113, το Νοέμβριο του 2002.
Ριχάρδος της Υόρκης

Ο Ριχάρδος της Υόρκης, 3ος δούκας της Υόρκης ή Ριχάρδος Πλανταγενέτης ("Richard of York", 21 Σεπτεμβρίου 1411 - 30 Δεκεμβρίου 1460) κορυφαίος Άγγλος ευγενής ήταν γιος του Ριχάρδου του Καίμπριτζ και της Άννας Μόρτιμερ, μικρότερος αδελφός της Ισαβέλλας του Κέιμπριτζ.
 Η σύγκρουσή του με τον Ερρίκο ΣΤ΄ της Αγγλίας έφερε την έναρξη του εμφύλιου πολέμου των Ρόδων που κυριάρχησε στην Αγγλία ολόκληρο τον 15ο αιώνα. Ο ίδιος δεν έγινε ποτέ βασιλιάς κάτι που κατόρθωσαν οι δύο γιοι του Εδουάρδος Δ΄ της Αγγλίας και Ριχάρδος Γ΄ της Αγγλίας.

Ο Ριχάρδος καταγόταν και από τους δυο του γονείς από τον Εδουάρδο Γ΄ της Αγγλίας, ο πατέρας του ήταν γιος του μικρότερου γιου του Εδουάρδου Γ΄ Εδμόνδου του Λάνκλεϋ κάτι που τον έφερε στις ψηλότερες θέσεις της αριστοκρατίας. Η μητέρα του Άννα Μόρτιμερ ήταν δισέγγονη του Λάιονελ της Αμβέρσας δεύτερου γιου του Εδουάρδου Γ΄. Ο αδελφός της Άννας Εδμόνδος, 5ος κόμης του Μαρς πέθανε άτεκνος και τα κληρονομικά του δικαιώματα πέρασαν στον Οίκο της Υόρκης που απέκτησε υψηλότερα δικαιώματα από τον Οίκο του Λάνκαστερ ο οποίος καταγόταν από τον Ιωάννη της Γάνδης τρίτο γιο του Εδουάρδου Γ΄.
Γιώργος Χλίτσιος

Ο Γιώργος Χλίτσιος είναι μαέστρος και συνθέτης, που γεννήθηκε στην Ελλάδα το 1969.
Μακίν Νήσος

Η Μακίν Νήσος (παλαιότερα γνωστή ως "Μακίν Μηνγκ" ή "Μικρή Μακίν") είναι μια ατόλλη στα Νησιά Γκίλμπερτ στον Ειρηνικό Ωκεανό, και ανήκει στο νησιωτικό κράτος του Κιριμπάτι.

Η ατόλλη είναι το βορειότερο από τα Νησιά Γκίλμπερτ, βρίσκεται 3 χμ βορειοανατολικά της ατόλλης Μπουταριτάρι και αποτελείται από έναν γραμμικό ύφαλο με 5 νησίδες, εκ των οποίων κατοικούνται οι τρεις. 

Οι νησίδες από βορρά προς νότο είναι:
*Μακίν ("Κλάινε-Μακίν", "Μακίν Μηνγκ", "Πιττς Νήσος" ή "Μικρή Μακίν"), η μεγαλύτερη νησίδα
*Αονμπίκε
*Τέμπουα Ταράουα
*Κιέμπου ("Κουούπ")
*Όννε ("Χονάι")

και εκτείνονται από βορρά προς νότο για 7 χμ, και περικλύονται όλες σε ένα κοινό σύστημα περιβάλλοντος υφάλου.

Κατηγορία:Νησιά Γκίλμπερτ
Εδμόνδος του Λάνγκλεϊ

thumb|right|250px|Ο Εδμόνδος του Λάνγκλεϊ μπροστά στον βασιλιά της Πορτογαλίας Φερδινάνδο Α' - Αγγλικά Χρονικά, 15ος αιώνας.
O Εδμόνδος του Λάνγκλεϊ (Αγγλ.:"Edmund of Langley",5 Ιουνίου 1341 - 1 Αυγούστου 1402) Άγγλος πρίγκιπας από την Οικογένεια των Πλανταγενετών και 1ος Δούκας της Υόρκης ήταν τέταρτος γιος του Εδουάρδου Γ' της Αγγλίας και της Φιλίππης του Αινώ. Το προσωνύμιο "Λάνγκλεϊ" το πήρε από τον τόπο γέννησης του όπως οι περισσότεροι πρίγκιπες του μεσαίωνα.
Εδουάρδος Δ΄ της Αγγλίας

Ο Εδουάρδος Δ΄ της Αγγλίας ("Edward IV", 28 Απριλίου 1442 - 9 Απριλίου 1483) βασιλιάς της Αγγλίας (4 Μαρτίου 1461 - 3 Οκτωβρίου 1470) και (11 Απριλίου 1471 - 9 Απριλίου 1483), ήταν δεύτερος γιος του Ριχάρδου Πλανταγενέτη και της Σεσίλ Νέβιλ. Ο Εδουάρδος Δ΄ ήταν ο πρώτος βασιλιάς της Αγγλίας από τον Οίκο της Υόρκης. Το πρώτο διάστημα της βασιλείας του ξέσπασαν πολλές βιαιότητες με τον αντίπαλο Οίκο του Λάνκαστερ που έμειναν γνωστές ως Πόλεμος των Ρόδων, μετά δε τη "μάχη του Τιούκσμπερι" (1471) ανακατέλαβε το θρόνο και κυβέρνησε ειρηνικά μέχρι τον αιφνίδιο θάνατό του. O Εδουάρδος Δ΄ πριν γίνει βασιλιάς πήρε τους τίτλους του 4ου δούκα της Υόρκης, του 7ου κόμη του Μαρτς, του 5ου κόμη του Κέιμπριτζ, του 9ου κόμη του Ώλστερ, και ήταν ο 65ος ιππότης του Τάγματος του Χρυσόμαλλου Δέρατος.
Ο Εδουάρδος ήταν ο δεύτερος γιος των γονέων του αλλά ο μεγαλύτερος από τους τέσσερεις που επέζησαν μέχρι την ενηλικίωση, και πριν το θάνατο του πατέρα του και την άνοδό του στο θρόνο πήρε τον τίτλο του "κόμη του Μαρτς".
Bleach

Το Bleach (ιαπωνικά: ブリーチ, Χέπμπορν: "Burīchi") είναι ιαπωνικό manga και anime που δημιουργήθηκε από τον mangaka Τίτε Κούμπο. Κυκλοφόρησε από τις 7 Αυγούστουν του 2006 μέχρι τις 22 Αυγούστου του 2016 από την Shueisha και συμπεριλαμβανόταν σε εβδομαδιαία βάση από το "Weekly Shōnen Jump" της ίδιας εταιρίας. Το "Bleach" έχει γίνει σειρά anime από το οποίο προέκυψαν δύο OVAs, τέσσερις κινηματογραφικές ταινίες καθώς, βιντεοπαιχνίδια αλλά και μιούζικαλ. Μέχρι τον Ιούλιο του 2016, έχει κυκλοφορήσει σε 73 εκδόσεις τάνκοουμπον (65 με αγγλική μετάφραση). Το "Bleach" περιλαμβάνεται ανάμεσα στις μεγαλύτερες εμπορικές επιτυχίες manga στην Ιαπωνία και στην Αμερική, ενώ το 2005 κατέκτησε το βραβείο Shōgakukan Mangashō (Shogakukan Manga Award) στην κατηγορία Shōnen.

Η ομώνυμη σειρά anime, το πρώτο επεισόδιο της οποίας προβλήθηκε στις 5 Οκτωβρίου του 2004 μέχρι τις 27 Μαρτίου του 2012 και στο ιαπωνικό κανάλι TV Tokyo. Σκηνοθέτης του είναι ο Νοριγιούκι Άμπε και δημιουργήθηκε TV Tokyo, Dentsu και Studio Pierrot.
Μαρακέι

Η Μαρακέι είναι μια μικρή ατόλλη στα Βόρεια Νησιά Γκίλμπερτ, και βρίσκεται ανατολικά της ατόλλης Αμπαϊάνγκ, στο νησιωτικό κράτος του Κιριμπάτι στον Ειρηνικό Ωκεανό.

Η κεντρική λιμνοθάλασσα αποτελείται από πολυάριθμες βαθιές λεκάνες και περιβάλλεται από δύο μεγάλα νησιά που χωρίζονται από δύο στενά κανάλια. Τα δύο στενά κανάλια, που αποκόβονται από τα νερά του ωκεανού στην άμπωτη της παλίρροιας, είναι το "Πέρασμα Μπαρετόα" στα δυτικά και το "Πέρασμα Ρεουέτα" στα ανατολικά. Το βορειότερο σημείο της ατόλλης ονομάζεται "Ακρωτήριο Ουΐλκς". Η ατόλλη έχει χερσαία έκταση 13,5 χμ².
Εδουάρδος Ε΄ της Αγγλίας

Ο Εδουάρδος Ε΄ της Αγγλίας ("Edward V of England", 2 Νοεμβρίου 1470 - 1483) βασιλιάς της Αγγλίας (9 Απριλίου 1483 - 26 Ιουνίου 1483) ήταν μεγαλύτερος γιος και διάδοχος του Εδουάρδου Δ΄ της Αγγλίας και της Ελισάβετ Γούντβιλ. Δεν στέφτηκε ποτέ επίσημα βασιλιάς και το σύντομο διάστημα που ανέβηκε στον θρόνο κυβέρνησε υπό την ασφυκτική κηδεμονία του θείου του Ριχάρδου του Γκλόστερ που τον διαδέχθηκε ως Ριχάρδος Γ΄ της Αγγλίας. Η εκθρόνιση του επικυρώθηκε με διάταγμα που κήρυξε νόθους όλους τους απογόνους του πατέρα του Εδουάρδου Δ΄ και δεν είχαν συνεπώς δικαίωμα να ανέβουν στον θρόνο. Ο Εδουάρδος Ε΄ και ο μικρότερος αδελφός του Ριχάρδος του Σρούσμπερυ, δούκας της Υόρκης ήταν οι δυο "πρίγκιπες του Πύργου" που εξαφανίστηκαν από τον Πύργο του Λονδίνου ενώ ήταν αιχμάλωτοι του Ριχάρδου Γ΄. Οι περισσότερες φήμες που κυκλοφόρησαν μετά την εξαφάνιση τους αναφέρουν δολοφονία από τον θείο τους αλλά σύγχρονες ιστορικές έρευνες έδειξαν ότι πιθανό να ήταν άλλοι οι δολοφόνοι.
Βοιωτός

Με το όνομα Βοιωτός αναφέρονται τα παρακάτω δύο πρόσωπα στην ελληνική μυθολογία:

# Ο «επώνυμος ήρωας» της Βοιωτίας, γιος του Ποσειδώνα και της Άρνης. Υποτίθεται ότι γεννήθηκε με τον δίδυμο αδελφό του Αίολο στο Μεταπόντιο της Ιταλίας, γιατί ο πατέρας της Άρνης παρέδωσε έγκυο τη μητέρα τους σε κάποιον από το Μεταπόντιο, που τη μετέφερε εκεί. Ο Αίολος και ο Βοιωτός, όταν ενηλικιώθηκαν κατέληξαν να καταλάβουν την εξουσία στην πόλη. Στο μεταξύ όμως σκότωσαν την Αυτολύτη, σύζυγο του θετού τους πατέρα, επειδή φιλονίκησε με την Άρνη, και ύστερα από αυτό αναγκάσθηκαν να φύγουν από την Ιταλία. Ο Βοιωτός πήγε κοντά στον παππού ή προπάππου του (που λεγόταν επίσης Αίολος), υιοθετήθηκε από αυτόν και έγινε βασιλιάς της Αιολίδας, την οποία μετονόμασε σε Άρνη και τους κατοίκους της σε «Βοιωτούς» (Διόδωρος, Δ 67).
# Γιος του Ποσειδώνα και της κόρης του Αιόλου Μελανίππης. Ο Ευριπίδης, σε μια τραγωδία του που χάθηκε, διηγείται ότι η Μελανίππη γέννησε κρυφά δίδυμα και τα άφησε στα βουστάσια του πατέρα της. Ο Αίολος νόμισε ότι τα παιδιά γεννήθηκαν από κάποιο βόδι (!) και ήθελε να τα σκοτώσει. Η τραγωδία του Ευριπίδη είχε ως θέμα της την προσπάθεια της Μελανίππης να σώσει τα παιδιά της. Σε άλλη εκδοχή, η Μελανίππη τυφλώθηκε και φυλακίσθηκε από τον πατέρα της. Τα δύο παιδιά τα θήλασε στην αρχή κάποια αγελάδα και μετά τα παρέλαβε η Θεανώ.

Βοιωτος
Βοιωτος
Κατηγορία:Μυθικοί βασιλείς της Βοιωτίας
Ριχάρδος Γ΄ της Αγγλίας

Ο Ριχάρδος Γ΄ της Αγγλίας ("Richard III of England", 2 Οκτωβρίου 1452 - 22 Αυγούστου 1485) υπήρξε βασιλιάς της Αγγλίας την περίοδο 1483-1485. Ήταν ο μικρότερος γιος και το δωδέκατο από τα δεκατρία παιδιά του Ριχάρδου της Υόρκης και της συζύγου του, Σεσίλ Νέβιλ. Ο Ριχάρδος Γ΄ ήταν ο τελευταίος βασιλιάς του κλάδου της Υόρκης και ο τελευταίος βασιλιάς του Οίκου των Πλανταγενετών, ο δε θάνατός του στη "μάχη του Μπόσγουορθ", την τελευταία μάχη του Πολέμου των Ρόδων, σηματοδότησε το τέλος της εποχής του Μεσαίωνα στην Αγγλία. Ο Ριχάρδος Γ΄ είναι πρωταγωνιστής σε έργο του Ουίλλιαμ Σαίξπηρ.

Ο μεγαλύτερος αδελφός του Εδουάρδος Δ΄ της Αγγλίας απεβίωσε τον Απρίλιο του 1483 και ο Ριχάρδος ορίστηκε κηδεμόνας και προστάτης του διαδόχου Εδουάρδου Ε΄ της Αγγλίας. Οι διαδικασίες για τη στέψη τού νέου βασιλιά ξεκίνησαν στις 22 Ιουνίου 1483, αλλά πριν ολοκληρωθούν, ο γάμος των γονέων του Εδουάρδου Ε΄ κρίθηκε άκυρος, συνεπώς τα παιδιά τού Εδουάρδου Δ΄ δεν κληρονομούσαν το θρόνο. Την επόμενη ημέρα ξεκίνησε η διακυβέρνηση του Ριχάρδου Γ΄, η στέψη τού οποίου έγινε στις 6 Ιουλίου 1483. Ο Εδουάρδος Ε΄ και ο μικρότερος αδελφός του Ριχάρδος του Σριούσμπερυ, δούκας της Υόρκης, εξαφανίστηκαν μετά τον Αύγουστο και διαδόθηκαν φήμες ότι δολοφονήθηκαν από τον θείο τους. 

Την εποχή τού Ριχάρδου Γ΄ έγιναν δυο σοβαρές επαναστάσεις. Η πρώτη έλαβε χώρα τον Οκτώβριο του 1483 από φανατικούς πρώην συμμάχους του Εδουάρδου Δ΄, ανάμεσα στους οποίους βρισκόταν και ο πρώην σύμμαχος του Ριχάρδου Γ΄, Ερρίκος Στάφφορντ 2ος δούκας του Μπάκινγκχαμ, αλλά συνετρίβη. Η δεύτερη επανάσταση έγινε από τον Ερρίκο Τυδώρ και τον θείο του Τζάσπερ Τυδώρ τον Αύγουστο του 1485, οπότε ο Ερρίκος Τυδώρ αποβιβάστηκε στη νότια Ουαλία με μια μικρή γαλλική δύναμη και βάδισε μέσω της γενέτειράς του Πέμπροουκσαϊρ στρατολογώντας πολεμιστές. 

Ο Ερρίκος Τυδώρ συνέτριψε το στρατό του Ριχάρδου Γ΄ στη "μάχη του Μπόσγουορθ" στο Λέστερσαϊρ, στην οποία ο Ριχάρδος Γ΄ σκοτώθηκε και έμεινε στην ιστορία ως ο τελευταίος Άγγλος βασιλιάς που έπεσε σε μάχη. Ακολούθως, ο Ερρίκος Τυδώρ ανέβηκε στον αγγλικό θρόνο ως Ερρίκος Ζ΄. Η σορός του Ριχάρδου Γ΄ μεταφέρθηκε στο Λέστερ και τάφηκε χωρίς πομπή. Η θέση της ταφής του καταστράφηκε στη Μεταρρύθμιση, τα οστά του χάθηκαν για περισσότερους από πέντε αιώνες και πολλοί πίστευαν ότι ρίχτηκαν στον ποταμό Σόαρ. Το 2012 μια αρχαιολογική αποστολή ερεύνησε την περιοχή γύρω από την εκκλησία των Γκρεϊφράιαρς. Το Πανεπιστήμιο του Λέστερ ανακάλυψε έναν σκελετό και τα αποτελέσματα της ραδιοχρονολόγησης συγκρίθηκαν με μιτοχονδριακό DNA απογόνων από τη μεγαλύτερη αδελφή του Άννα της Υόρκης, δούκισσα του Έξετερ και ο σκελετός αυτός ταυτοποιήθηκε από το πανεπιστήμιο με τον Ριχάρδο Γ΄. Τα οστά του Ριχάρδου Γ΄ τάφηκαν ξανά στον καθεδρικό ναό του Λέστερ στις 26 Μαρτίου 2015.
Λούης Τίκας

Ο Λούης Τίκας ("Luis Tikas" ή "Ηλίας Σπαντιδάκης") (1886-1914) ήταν Έλληνας συνδικαλιστής από την Κρήτη, που δολοφονήθηκε το 1914 στο Κολοράντο των ΗΠΑ κατά τη διάρκεια μιας μεγαλειώδους εργατικής απεργίας στα ορυχεία λόγο της δράσης εναντίον μεγάλων επιχειρηματικών συμφερόντων μεταξύ άλλων του Ροκφέλερ. Η μνήμη του είναι ακόμα ζωντανή στα αμερικανικά συνδικάτα.
Κεχαριτωμένη Μαρία

Κεχαριτωμένη Μαρία (ισπανικός τίτλος: "María llena eres de gracia") ονομάζεται μια ταινία του 2004, συμπαραγωγή Αμερικής και Κολομβίας. Σεναριογράφος και σκηνοθέτης του έργου είναι ο Τζόσουα Μάρστον. Ο τίτλος προέρχεται από τους "Χαιρετισμούς της Θεοτόκου (Ave Maria) " και αποτελεί αναφορά σε αυτό που η πρωταγωνίστρια, η Μαρία, μεταφέρει μέσα της κατά το ταξίδι της προς τις Ηνωμένες Πολιτείες. 

Η ηθοποιός που ενσάρκωσε τη Μαρία, η Καταλίνα Σαντίνο Μορένο, έλαβε μια υποψηφιότητα στη 77η Απονομή των Βραβείων Όσκαρ, στην κατηγορία Α’ γυναικείου ρόλου. Ήταν η τρίτη κατά σειρά Λατινοαμερικανή ηθοποιός που προτάθηκε ποτέ στη συγκεκριμένη κατηγορία των Όσκαρ, μετά τη Βραζιλιάνα Φερνάντα Μοντενέγκρο, για τον "Κεντρικό Σταθμό" (1998), και την Μεξικάνα Σάλμα Χάγιεκ, για την "Φρίντα" (2002). Η ταινία συνολικά έλαβε 29 βραβεία και 22 υποψηφιότητες σε διάφορα φεστιβάλ, με πιο αξιοπρόσεκτα το Διεθνές Φεστιβάλ του Βερολίνου, τα Βραβεία Sundance, τα European Film Awards και τα Βραβεία Κριτικών της Νέας Υόρκης.
Ελληνικός μεσοπόλεμος

Ως ελληνικός μεσοπόλεμος σε αντιδιαστολή µε τον Eυρωπαϊκό ορίζεται ιστοριογραφικά η περίοδος µεταξύ του 1923 και του 1940, µεταξύ δηλαδή της Mικρασιατικής Καταστροφής και της εισόδου της Ελλάδας στον Β' Π.Π. Η ήττα των ελληνικών δυνάμεων στη Μικρά Ασία σηματοδοτεί τη λήξη µίας δεκαετίας συνεχών πολέμων, αλλά και την κατάρρευση της Mεγάλης Iδέας µετά από έναν αιώνα σχεδόν εδαφικών επεκτάσεων και μεταβολών εξαιτίας των αλλεπάλληλων ενσωματώσεων πληθυσμών. Πρόκειται πιθανώς για την πλέον ταραγμένη, γεμάτη αντιφάσεις και περίοδο, αλλά αποτελεί κλειδί για τη βαθύτερη κατανόηση και διαµόρφωση της σύγχρονης νεοελληνικής κοινωνίας.
Αμυθάονας

Στην ελληνική μυθολογία ο Αμυθάονας (Αμυθάων) ήταν γιος του Κρηθέα (ιδρυτή και βασιλιά της Ιωλκού) και της Τυρούς. Είχε δύο ομοθαλείς αδελφούς, τον Αίσονα, νόμιμο διάδοχο του θρόνου, και τον Φέρητα, ενώ ήταν και ετεροθαλής αδελφός του Πελία και του Νηλέα. Ο Πίνδαρος ("Πυθιόν." 4, 220) αναφέρει τον δωρικό τύπο του ονόματός του: Αμυθών, ενώ ο Ηρόδοτος (Β 49) τον ιωνικό τύπο "Αμυθέων".

Ο Αμυθάονας πήρε ως σύζυγό του την ανεψιά του, την Ειδομένη, κόρη του Φέρητα (κατά μία εκδοχή πάντως ήταν κόρη του Άβαντα). Απέκτησαν δύο γιους, τον μάντη Μελάμποδα και τον Βίαντα, και δύο θυγατέρες, την Αιολία και την Περιμήλα, μητέρα του Ιξίωνα. Σύμφωνα με άλλη παράδοση, ο Αμυθάονας νυμφεύθηκε την Αγλαΐα.

Ο Αμυθάονας φερόταν ως οικιστής της Πύλου και ένας από τους ανανεωτές των Ολυμπιακών Αγώνων (Παυσ. Ε 8, 2). Κατά τον Πίνδαρο, ο Αμυθάων έφυγε αρχικώς μετά το «πραξικόπημα» του Πελία και ύστερα επέστρεψε στην Ιωλκό μαζί με τους γιους του για να ζητήσει από τον Πελία να παραχωρήσει τον θρόνο του στον Ιάσονα, γιο του Αίσονα.

Ο Στράβων (C 372) αναφέρει πως οι γιοι του Αμυθάονα μετοίκησαν στο Άργος, όπου ήλθαν σε επιμιξία με τους απογόνους του Δαναού και δημιούργησαν το γένος των Αμυθαονιδών. Αυτοί ίδρυσαν τα βασίλεια του Άργους και των Μυκηνών με κοινό ιερό το Ηραίο, που βρισκόταν στον μεταξύ τους δρόμο.
Ανδρέας Σάμαρης

Ο Ανδρέας Σάμαρης (Πάτρα, 13 Ιουνίου 1989) είναι Έλληνας διεθνής ποδοσφαιριστής (με καταγωγή από τη Βάρδα Ηλείας), ο οποίος αγωνίζεται ως μέσος με τη φανέλα της πορτογαλικής Μπενφίκα.
Μητροπολίτης Νικαίας Αλέξιος

Ο Μητροπολίτης Νικαίας Αλέξιος (κατά κόσμον Γεράσιμος Βρυώνης) (Πειραιάς, 1944) είναι Έλληνας επίσκοπος και μητροπολίτης της Ιεράς Μητροπόλεως Νικαίας.
Σάββας Γκέντσογλου

Το άρθρο αυτό είναι ανεπαρκώς ανεπτυγμένο ή ανολοκλήρωτο. Η [ βοήθειά σας] είναι καλοδεχούμενη!

Ο Σάββας Γκέντσογλου (Αλεξανδρούπολη, 19 Σεπτεμβρίου 1990) είναι Έλληνας επαγγελματίας ποδοσφαιριστής, ο οποίος αγωνίζεται ως μέσος για τη Λαμία.
Φακούντο Αράνα

Ο Χόρχε Φακούντο Αράνα Τάγκλε (γ. στο Μπουένος Άιρες, στις 31 Μαρτίου του 1972), γνωστός ως Φακούντο Αράνα, είναι ένας ηθοποιός και μουσικός από την Αργεντινή. Γνωστός από τους πρωταγωνιστικούς του ρόλους σε τηλεοπτικές σειρές όπως Τσικιτίτας (Chiquititas), Μιλάγκρος, η ατίθαση (Muneca brava), Γιάγκο (Yago, pasion morena), Ιερό πάθος (Padre coraje), Σαρίτα, είσαι η ζωή μου (Sos mi vida), 099 central, Vidas robadas και Farsantes. Έχει κερδίσει αρκετά βραβεία από τις ερμηνείες τους στο θέατρο και στην τηλεόραση.
Νέα Αποστολική Μεταρρύθμιση

Η Νέα Αποστολική Μεταρρύθμιση είναι ένα κίνημα του Προτεσταντικού Χριστιανισμού που αναπτύχθηκε προερχόμενο από τους Πεντηκοστιανούς και τους Χαρισματικούς. Η "Νέα Αποστολική Μεταρρύθμιση" βεβαιώνει ότι ο Θεός σήμερα αποκαθιστά τις χαμένες διακονίες της εκκλησίας, δηλαδή τις διακονίες του προφήτη και του αποστόλου.
Ερρίκος Μπωφόρ

Ο Ερρίκος Μποφώρ ("Henri Beaufort", 1375 – 11 Απριλίου 1447) διάσημος Άγγλος κληρικός, επίσκοπος του Λίνκολν (1398), επίσκοπος του Γουίντσεστερ (1404) και καρδινάλιος (1426) μέλος του Οίκος των Πλανταγενετών ήταν δεύτερος γιος του Ιωάννη της Γάνδης από την τελευταία σύζυγο του και πρώην ερωμένη του Αικατερίνη Σουίνφορντ. Εκπαιδεύτηκε με στόχο την εκκλησιαστική σταδιοδρομία, μετά τον γάμο των γονέων του (1396) ο Ερρίκος και τα αδέλφια του νομιμοποιήθηκαν από τον πάπα Βονιφάτιο Θ΄ και με Κοινοβουλευτική πράξη στις 9 Φεβρουαρίου 1397 αλλά αποκλείστηκαν από την διαδοχή του θρόνου. Η τελευταία διάταξη επισημοποιήθηκε από τον μεγαλύτερο ετεροθαλή αδελφό τους Ερρίκο Δ΄ της Αγγλίας με την φράση "η αξιοπρέπεια του θρόνου εξαιρείται". Ο Ερρίκος Μπωφόρ εξελέγη τρεις φορές Καγκελάριος της Αγγλίας.
Φαρμάν

thumb|300px|Αφίσα της εποχής
Διπλάνο MF.7 "Longhorn", στην [[Πρέβεζα]] το 1912
[[Farman F.230|Farman F.354]] (1937)
Η Φαρμάν ("Farman Aviation Works") ήταν αεροναυτική επιχείρηση που ιδρύθηκε και αναπτύχθηκε από τους αδερφούς Ανρί και Μωρίς Φαρμάν. Σχεδίασαν και κατασκεύασαν αεροσκάφη από το 1908 έως το 1936. Κατά τη διάρκεια της εθνικοποίησης της Γαλλικής αεροδιαστημικής βιομηχανίας της, η Farman ενσωματώθηκε στη Société Nationale de Constructions Aéronautiques du Centre (SNCAC).

Το 1941 οι αδερφοί Φαρμάν επανίδρυσαν την εταιρία με την επωνυμία "Société Anonyme des Usines Farman" ("SAUF"), όμως τρία χρόνια αργότερα απορροφήθηκε από την Sud-Ouest. Ο γιος του Μωρίς, Μαρσέλ Φαρμάν, επανίδρυσε την SAUF το 1952, όμως η προσπάθειά του αποδείχθηκε ανεπιτυχής και η εταιρία διαλύθηκε το 1956.

Οι αδερφοί Φαρμάν κατασκεύασαν περισσότερους από 200 τύπους αεροσκαφών μεταξύ του 1908 και 1941.
ISO 3166-2

Ο ISO 3166-2 είναι το δεύτερο μέρος των προτύπων του ISO 3166 που δημοσιεύονται από το Διεθνή Οργανισμό Τυποποίησης (ISO). Είναι ένα σύστημα γεωκωδικών που δημιουργήθηκε για την κωδικοποίηση των ονομάτων των υποδιαιρέσεων χωρών και των εξαρτώμενων περιοχών. Ο σκοπός των προτύπων είναι να καθιερωθεί μια παγκόσμια σειρά συντμήσεων για τους τόπους, για χρήση σε ετικέτες δεμάτων, εμπορευματοκιβώτια, και οπουδήποτε αλλού ένας σύντομος αλφαριθμητικός κώδικας μπορεί να χρησιμεύσει για να δηλώσει ένα τόπο σε μια καταλληλότερη και λιγότερο διφορούμενη μορφή από το πλήρες όνομα του τόπου. Υπάρχουν περίπου 3700 διαφορετικοί κώδικες. 

Το επίσημο όνομα των προτύπων είναι «"Κώδικες για την αντιπροσώπευση των ονομάτων των χωρών και των υποδιαιρέσεών τους - Μέρος 2: Κώδικας υποδιαίρεσης χώρας"». Δημοσιεύθηκε αρχικά το 1998.
STS-121

STS-120 (αγγλ. "Space Transportation System", "διαστημικό σύστημα μεταφορών") είναι ο κωδικός που χαρακτηρίζει μια από τις αποστολές του Διαστημικού Λεωφορείου Ντισκάβερι της NASA με προορισμό τον διεθνή διαστημικό σταθμό (ISS).
Εκτοξεύθηκε στις 4 Ιουλίου 2006 και μετέφερε και παρέδωσε προμήθειες και εξοπλισμό στον διαστημικό σταθμό προετοιμάζοντας τον για μελλοντικές αποστολές συναρμολόγησης περαιτέρω τμημάτων. Επίσης μετέφερε έναν αστροναύτη στον διαστημικό σταθμό και τον άφησε εκεί για την διεξαγωγή του επιστημονικού του προγράμματος.

Κύριος στόχος της αποστολής ήταν η επιδοκιμασία των νέων μέτρων ασφαλείας και των διαδικασιών επισκευής που αναγκαστικά επιμελήθηκαν μετά την τραγωδία του Κολούμπια το 2003. 

Εξαιτίας των καιρικών συνθηκών η αποστολή αναβλήθηκε δυο φορές, για να εκτοξευθεί τελικά επιτυχώς την Τρίτη 4 Ιουλίου 2006 στις 18:37:55 UTC (τοπική 2:37:55 μ.μ. EDT).
Ήταν η πρώτη εκτόξευση αμερικάνικου διαστημικού λεωφορείου την ημέρα της εθνικής γιορτής των Αμερικάνων, της "ημέρας της ανεξαρτησίας", αγγλ. "Independence Day".
Η αποστολή διήρκεσε σχεδόν 13 ημέρες και αποπερατώθηκε με την προσγείωση στο Διαστημικό Κέντρο Κέννεντυ στις 17 Ιουλίου 2006.

Η αποστολή STS-121 κατατάσσεται επίσης στο πρόγραμμα ανέγερσης του διαστημικού σταθμού, το ISS Assembly Mission ULF 1.1.
Θεωρείται επίσης ως επιτυχημένη επιστροφή στο διαστημικό πρόγραμμα πτήσεων, αφού με την εφαρμογή των νέων προδιαγραφών σύμφωνα με την έκθεση της επιτροπής Columbia Accident Investigation Board, τόσο η παρούσα, όσο και η ακόλουθη πτήση STS-114 αποβήκαν επιτυχείς. Αφού πλέον τόσο η επιτυχημένη εκτόξευση, όσο και η επιτυχημένη προσγείωση ήταν καλοί οιωνοί για την συνέχιση του προγράμματος, η NASA προχώρησε στο πρόγραμμα ανέγερσης του διαστημικού σταθμού ISS.
Ντιέγκο Γκαρσία

Η Ντιέγκο Γκαρσία είναι μια ατόλλη που βρίσκεται στην καρδιά του Ινδικού ωκεανού, περίπου 1.600 χλμ. νότια των νοτίων ακτών της Ινδίας και της Σρι Λάνκας. Η Ντιέγκο Γκαρσία είναι η μεγαλύτερη ατόλλη σε χερσαία έκταση στο Τσάγκος Αρχιπέλαγος. Είναι τμήμα του Βρετανικού Εδάφους Ινδικού Ωκεανού, ενός Βρετανικού υπερπόντιου εδάφους. 

Έπειτα από την βίαιη ερήμωση του Ντιέγκο Γκαρσία στα χρόνια που προηγήθηκαν του 1973, εγκαταστάθηκε στο νησί η Ναυτική Εγκατάσταση Υποστήριξης Ντιέγκο Γκαρσία από τις Ηνωμένες Πολιτείες και το Ηνωμένο Βασίλειο. Η Ντιέγκο Γκαρσία φιλοξενεί μια από τις τρεις κεραίες εδάφους (οι άλλες βρίσκονται στο Κουατζαλέιν και την Νήσο Αναλήψεως) που βοηθούν στην λειτουργία του Συστήματος Παγκόσμιας Θέσης (GPS).

Η ατόλλη καλύπτεται από άφθονη τροπική βλάστηση, με λίγα σημάδια να έχουν απομείνει από τις φυτείες κόπρας και καρύδας που κάποτε την κάλυπταν. Το νησί έχει μήκος 60 χλμ., με μέγιστο υψόμετρο τα 7 μ., και σχεδόν περικλείει μια λιμνοθάλασσα μήκους 19 χλμ. και πλάτος έως και τα 8 χλμ. Τα βάθη στην λιμνοθάλασσα φτάνουν έως και τα 30 μ., ενώ πολυάριθμες κεφαλές κοραλλιών εκτείνονται ως την επιφάνεια της και αποτελούν κίνδυνο για την ναυσιπλοΐα. Ρηχοί ύφαλοι περιβάλλουν το νησί από την πλευρά του ωκεανού αλλά και εντός της λιμνοθάλασσας. Η περιοχή του περάσματος και του αγκυροβολίου έχει εκβαθυνθεί, ενώ η παλαιά λεκάνη περιστροφής (των πλοίων) μπορεί επίσης να χρησιμοποιηθεί εάν το βάθος της επαρκεί για το πλοίο.
Τζιοβάνι Ριμπίζι

Ο Τζιοβάνι Ριμπίζι ("Antonino Giovanni Ribisi", 17 Δεκεμβρίου 1974) είναι Αμερικανός ηθοποιός, με καταγωγή από τη Σικελία. Ο Ριμπίζι έχει διακριθεί τόσο σε κινηματογραφικούς όσο και τηλεοπτικούς ρόλους, ενώ το 2007 κέρδισε μια υποψηφιότητα για βραβείο Emmy.
Πουντσαγκίν Τζασράι

Ο Πουντσαγκίν Τζασράι ("Пунцагийн Жасрай", 26 Νοεμβρίου 1933 - 25 Οκτωβρίου 2007) ήταν Μογγόλος πολιτικός, πρωθυπουργός της ασιατικής χώρας την περίοδο από τις 21 Ιουλίου του 1992 μέχρι τις 19 Ιουλίου 1996.

Γεννήθηκε στις 26 Νοεμβρίου 1933 στο χωριό Μπουγκάτ σουμ, στην επαρχία Γκόβι- Αλτάι. Πριν από τη δημοκρατική επανάσταση του 1990 η οποία έθεσε τέρμα στο κομμουνιστικό καθεστώς, ήταν αντιπρόεδρος της κυβέρνησης και επικεφαλής της Επιτροπής για τον Κρατικό Σχεδιασμό. Ήταν επίσης μέλος της Κεντρικής Επιτροπής του Επαναστατικού Κόμματος του Λαού της Μογγολίας.

Πέθανε στο Ουλάν Μπατόρ στις 25 Οκτωβρίου 2007.
Μαξέντιος

Ο Μάρκος Αυρήλιος Βαλέριος Μαξέντιος ("Marcus Aurelius Valerius Maxentius", 278 - 28 Οκτωβρίου 312) ήταν Ρωμαίος αυτοκράτορας από το 306 έως το 312. Ήταν γιος του πρώην αυτοκράτορα Μαξιμιανού και γαμπρός του αυτοκράτορα Γαλέριου. Στο τελευταίο μέρος της βασιλείας του συμμετείχε στον εμφύλιο πόλεμο, συμμαχώντας με τον Μαξιμίνο Β΄ εναντίον του Λικίνιου και του Κωνσταντίνου Α΄. Ο τελευταίος τον νίκησε στη μάχη της Μιλβίας γέφυρας το 312, όπου ο Μαξέντιος, με τον στρατό του σε φυγή, φέρεται να πνίγηκε στον ποταμό Τίβερη.
Πολυμήδη

Στην ελληνική μυθολογία η Πολυμήδη (από τις λέξεις "πολύ" και "μήδος" = σκέψη, σύνεση), που αναφέρεται κάποιες φορές και ως Αλκιμήδη, ήταν κόρη του Αυτολύκου, σύζυγος του Αίσονα και μητέρα του Ιάσονα και του Προμάχου. Ως αδελφή της Αντικλείας, η Πολυμήδη ήταν θεία του Οδυσσέα.

Μετά τη θανάτωση του Αίσονα από τον Πελία, η Πολυμήδη καταράστηκε τον Πελία και κρεμάστηκε.
Κάλχας

Στην ελληνική μυθολογία ο Κάλχας ("γεν." "τοῠ Κάλχαντος"), ήταν μάντης, προφήτης από τις Μυκήνες ή και από τα Μέγαρα, που ανήκε στο γένος των Αμυθαονιδών. Ο Κάλχας ήταν ο κορυφαίος της εποχής του στην ερμηνεία των οιωνών. Το ιδιαίτερο χαρακτηριστικό του ήταν ότι γνώριζε εξίσου καλά τα πράγματα του παρελθόντος, του παρόντος, και του μέλλοντος. 
Η προφητική του αυτή δύναμη ήταν δώρο από τον Απόλλωνα, του οποίου ήταν απόγονος ως γιος του Θέστορα, κατοίκου των Μεγάρων, (εξ ου αποκαλείτο και Κάλχας ο Θεστορίδης).
Beatboxing

Beatboxing (και beat-boxing ή b-boxing) αποκαλείται η τέχνη της αναπαραγωγής φωνητικών ήχων σε μίμηση μουσικών οργάνων, κατά κύριο λόγο κρουστών, μέσω της στοματικής κοιλότητας, χρησιμοποιώντας τη γλώσσα, τα χείλη και τη φωνή. Συμπληρωματικά, ένα άτομο, μπορεί να χρησιμοποιήσει και τη θωρακική του περιοχή (χτυπώντας την) ή οποιοδήποτε άλλο μέρος του σώματός του, ώστε να πετύχει την αναπαραγωγή ήχου. Ο όρος και η τεχνική του beatboxing προήλθαν από την χιπ χοπ κουλτούρα, αλλά δεν περιορίζονται πλέον μόνο σε εκείνη. 

Στις αρχές της δεκαετίας του 1980, πρωτοπόροι του είδους, όπως ο Νταγκ Φρες και ο Μπιζ Μάρκι, μιμούνταν τα drum machines (beatboxes), από όπου και προέκυψε το όνομα του είδους. Μετά από μια σχετική ύφεση στα τέλη εκείνης της δεκαετίας, αυτό το είδος επανήλθε στα μέσα της δεκαετίας του 1990 αποδίδοντας τις επιρροές του, μεταξύ άλλων, και στον Μάικλ Γουίνσλοου από την κινηματογραφική ταινία "Η Μεγάλη των Μπάτσων Σχολή".
Αμυθαονίδες

Στην ελληνική μυθολογία οι Αμυθαονίδες ήταν το γένος που καταγόταν από τον Αμυθάονα και τους γιους του, Μελάμποδα και Βίαντα, που κατέφυγαν στην αργολική πεδιάδα και ίδρυσαν κατά μία εκδοχή τα βασίλεια του Άργους και των Μυκηνών.

Οι Αμυθαονίδες γνώριζαν τη μαντική τέχνη και θαυμάζονταν για την ευφυία τους. Απόγονός τους ήταν και ο γνωστός από τον Τρωικό Πόλεμο μάντης Κάλχας. Ο Ησίοδος (225) γράφει ότι ξεκίνησαν από την Πισάτιδα χώρα και την Τριφυλλία, και έφθασαν στο Άργος, όπου ήρθαν σε επιμιξία με τους απογόνους του Δαναού. Τα δύο βασίλεια που ίδρυσαν είχαν κοινό ιερό το Ηραίον στον μεταξύ τους δρόμο, στο εσωτερικό του οποίου είχαν τοποθετήσει τα ξόανα του Πολυκλείτου.

Με την πάροδο του χρόνου, οι Αμυθαονίδες άρχισαν ανταγωνισμό με τους απογόνους του Περσέως ("Περσείδες"), ο οποίος εξελίχθηκε λίγο μετά σε πόλεμο, που είχε ως αποτέλεσμα την ήττα των δεύτερων. Από τους Αμυθαονίδες του Άργους είναι γνωστότερος ο Αμφιάραος, απόγονος του Μελάμποδα, ενώ στη Σικυώνα περίφημος ήταν ο Άδραστος, απόγονος του Βίαντα.
Α.Ο. Δάφνης

Ο Α.Ο. Δάφνης είναι ελληνικό αθλητικό σωματείο με έδρα τη Δάφνη Αττικής. Επίσημο έτος ίδρυσής του είναι το 1939, χρώματα το κίτρινο και το μαύρο και σύμβολο το κλαδί δάφνης. Παρόλο που τα πρώτα χρόνια λειτουργίας του σωματείου η ποδοσφαιρική ομάδα της Δάφνης είχε τις μεγαλύτερες διακρίσεις σταδιακά τα σκήπτρα πήρε η ομάδα μπάσκετ του Συλλόγου η οποία ανέδειξε μεγάλους παίκτες με πρώτο και καλύτερο τον φοβερό "Μπέμπη του Ελληνικού Μπάσκετ", Φάνη Χριστοδούλου ενώ από την ομάδα πέρασαν μεγάλοι Έλληνες και άλλοι Ευρωπαίοι παίκτες, όπως ένας από τους κορυφαίους πλέι-μέικερ όλων των εποχών στο ευρωπαϊκό μπάσκετ, ο Θοδωρής Παπαλουκάς αλλά και σπουδαίοι Αμερικανοί όπως οι Μπλου Έντουαρντς, Μπακ Τζόνσον κλπ. Έδρα του σωματείου είναι το Κλειστό της Δάφνης Μιχάλης Μουρούτσος, το οποίο έχει πάρει το όνομα του από τον κορυφαίο Έλληνα άθλητη και Χρυσό Ολυμπιονίκη του Taekwondo στους Ολυμπιακούς Αγώνες του Σίδνεϋ που γεννήθηκε, μεγάλωσε και κατοικεί στη Δάφνη.

Από τον Αύγουστο του 2010 έως τον Ιούνιο του 2015, με αφορμή τη συνένωση των Δήμων Δάφνης και Υμηττού σύμφωνα με το "σχέδιο Καλλικράτης" και με την σύμφωνη γνώμη του Δημάρχου Υμηττού-Δάφνης, το τμήμα μπάσκετ του σωματείου, το οποίο είναι το μόνο ενεργό τα τελευταία χρόνια, συγχωνεύτηκε με το αντίστοιχο του Α.Ο. Αμύντα Υμηττού, με σκοπό τη δημιουργία ανταγωνιστικότερης ομάδας. Η συγχώνευση ωστόσο δεν ολοκληρώθηκε τυπικά ποτέ και έτσι τον Ιούνιο του 2015, η παλιά διοίκηση της ομάδας μαζί με νέα μέλη επαναδραστηριοποίησαν το τμήμα καλαθοσφαίρισης.
Ζαρός

Ο Ζαρός είναι κωμόπολη, με 2.215 κατοίκους βάσει της απογραφής του 2001 , στην επαρχία Καινούργιου του νομού Ηρακλείου. Το χωριό είναι ευρύτερα γνωστό από το ομώνυμο εμφιαλωμένο νερό (φυσικό ή ανθρακούχο) που διατίθεται στην αγορά την τελευταία εικοσαετία.. Ο Ζαρός βρίσκεται στις νότιες υπώρειες του όρους Σαμάρι, που αποτελεί παρακλάδι του Ψηλορείτη. Η απόστασή του από το Ηράκλειο είναι γύρω στα 45 χιλιόμετρα. Παράγει ελαιόλαδο, σταφίδα, εσπεριδοειδή, κηπευτικά, χαρούπια και κτηνοτροφικά φυτά. Η ονομασία του χωριού προέρχεται από το πληθυντικό μόριο "Ζα" και το ρήμα "ρέω", ρους και σημαίνει "πολλά νερά".
Πόρτο Καρράς

Το Πόρτο Καρράς ("Porto Carras Grand Resort") είναι ξενοδοχειακό συγκρότημα που βρίσκεται στη Σιθωνία της Χαλκιδικής, στη Βόρεια Ελλάδα. Βρίσκεται σε απόσταση περίπου 120 χιλιομέτρων νοτιο-ανατολικά της Θεσσαλονίκης. Το συγκρότημα περιλαμβάνει τρία ανακαινισμένα ξενοδοχεία πολυτελείας, το "Μελίτων", το "Σιθωνία" και το "Village Inn". Το Πόρτο Καρράς περιλαμβάνει τη μεγαλύτερη ιδιωτική μαρίνα στη Βόρεια Ελλάδα και μία από τις μεγαλύτερες στα Βαλκάνια, γήπεδα γκολφ, καλαθοσφαίρισης, ποδοσφαίρου, ιππασίας και το μεγαλύτερο κέντρο Spa και θαλασσοθεραπείας της νοτιοανατολικής Ευρώπης. Σε απόσταση περίπου τριών χιλιομέτρων βρίσκεται η τουριστική παραθαλάσσια κωμόπολη Νέος Μαρμαράς.
Αρχιπέλαγος Τσάγκος

Το Αρχιπέλαγος Τσάγκος (προηγούμενη ονομασία Bassas de Chagas, και αργότερα Νησιά του Ελαίου), είναι μια συστάδα από 7 ατόλλες με συνολικά 65 τροπικά νησιά, περίπου στο κέντρο του Ινδικού Ωκεανού.

Το Τσάγκος βρίσκεται περίπου 500 χμ νότια από τις Μαλδίβες, την πλησιέστερη χώρα, 1.600 χμ νοτιοδυτικά της Ινδίας, στο μισό της απόστασης μεταξύ Τανζανίας και Ιάβας.

Το αρχιπέλαγος είναι ένας συνδυασμός διαφορετικών κοραλλιογενών δομών πάνω σε μια υποθαλάσσια ράχη που έχει κατεύθυνση προς τον νότο στο κέντρο του Ινδικού Ωκεανού, και έχει δημιουργηθεί από ηφαίστεια πάνω από το θερμό σημείο Ρεϊνιόν. Αντίθετα με τις Μαλδίβες δεν υπάρχει ένα καθαρά διακριτό μοτίβο παράταξης των ατολλών, κάτι που κάνει ολόκληρο το αρχιπέλαγος να μοιάζει κάπως χαοτικό. Οι περισσότερες από τις κοραλλιογενείς δομές του Τσάγκος είναι βυθισμένοι ύφαλοι.

Επίσημα τμήμα του Βρετανικού Εδάφους Ινδικού Ωκεανού, το Τσάγκος ήταν το σπίτι για τους Τσαγκόσσιους για παραπάνω από 1,5 αιώνα μέχρι την βίαιη εκδίωξη τους την δεκαετία του 1960 από το Ηνωμένο Βασίλειο και τις Ηνωμένες Πολιτείες.

Τον Φεβρουάριο του 2019 το Διεθνές Δικαστήριο της Χάγης, το οποίο αποτελεί το ανώτατο δικαστήριο των Ηνωμένων Εθνών, αποφάνθηκε ότι το Ηνωμένο Βασίλειο πρέπει να τερματίσει τον έλεγχο του επί του Αρχιπελάγους Τσάγκος "το γρηγορότερο δυνατό". Ο Μαυρίκιος ισχυρίζεται ότι το αρχιπέλαγος αποσπάστηκε παράνομα από την νησιωτική χώρα το 1965, με αντάλλαγμα την ανεξαρτησία του από το Ηνωμένο Βασίλειο, που επιτεύχθηκε τρία χρόνια αργότερα.
Τόμας, 2ος κόμης του Λάνκαστερ

Ο Τόμας, 2ος κόμης του Λάνκαστερ ("Thomas, 2nd Earl of Lancaster", 1278 - 22 Μαρτίου 1322), 2ος Κόμης του Λάνκαστερ και 2ος Κόμης του Λέστερ από την δεύτερη δημιουργία ήταν μεγαλύτερος γιος του Εδμόνδου Κράουτσμπακ 1ου κόμη του Λάνκαστερ και της Λευκής του Αρτουά, εγγονός του Ερρίκου Γ' της Αγγλίας και της Ελεονώρας της Προβηγκίας. Ο Τόμας ήταν ο αρχηγός της εξέγερσης των βαρόνων εναντίον του πρώτου ξαδέλφου του Εδουάρδου Β' της Αγγλίας.

Παντρεύτηκε την Αλίκη κόμισσα του Λίνκολν, δεν απέκτησε παιδιά αλλά έκανε δυο γιους με μια ερωμένη. Η σύζυγος του απήχθη από την βίλα της στο Ντόρσετ από τον Ριχάρδο του Αγίου Μαρτίνου έναν ευγενή οπαδό του Τζον ντε Γουάρεν, 7ου κόμη του Σάρρεϋ. Το επεισόδιο έφερε σύγκρουση ανάμεσα στους κόμητες του Λάνκαστερ και του Σάρρεϋ, ο Τόμας χώρισε την σύζυγο του και κατέλαβε δυο κάστρα του Σάρρεϋ, οι δυο κόμητες συμφιλιώθηκαν με την επέμβαση του βασιλιά Εδουάρδου Β΄.
Διατήρησε παρά το διαζύγιο τις ισχυρές κομητείες του Λίνκολν και του Σόλσμπερι, ο ίδιος δήλωσε ότι είχε κάνει συμφωνία με τον πεθερό του όταν πέθανε να περάσουν οι κομητείες στο όνομα του. Μόλις ενηλικιώθηκε έγινε σερίφης του Λάνκασιρ αλλά τα επόμενα χρόνια τα πέρασε σε μάχες εναντίον των Σκωτσέζων στο πλευρό του θείου του Εδουάρδου Α΄ της Αγγλίας αφήνοντας το Λάνκασιρ στους βουλευτές του. Συμμετείχε στην "μάχη του Φόλκερκ" (1298), διευθύνοντας τμήμα της πτέρυγας του στρατού του Εδουάρδου Α΄.
Ερρίκος, 3ος κόμης του Λάνκαστερ

Ο Ερρίκος, 3ος κόμης του Λάνκαστερ (1281 - 22 Σεπτεμβρίου 1345), 3ος Κόμης του Λάνκαστερ και 3ος Κόμης του Λέστερ από την δεύτερη δημιουργία ήταν μικρότερος γιος του Εδμόνδου Κράουτσμπακ και της Λευκής του Αρτουά, εγγονός του Ερρίκου Γ' της Αγγλίας και της Ελεονώρας της Προβηγκίας.
Ο Ερρίκος είχε πρωταγωνιστήσει στην εκθρόνιση του πρώτου του ξαδέλφου Εδουάρδου Β' της Αγγλίας. 

Ο μεγαλύτερος αδελφός του Τόμας, 2ος κόμης του Λάνκαστερ διαδέχθηκε τον πατέρα τους στο Λάνκαστερ (1296) αλλά ο Ερρίκος είχε εγγραφεί στα μητρώα κάτι που του επέτρεψε να αποκτήσει δικαιώματα διαδοχής, τον Ιούλιο του 1300 συμμετείχε στην "πολιορκία του Καρλάβεροκ".
Ύστερα από μια μακρά περίοδο συγκρούσεων με τον ξάδελφο του Εδουάρδο Β΄ και τους οπαδούς του ο αδελφός του Τόμας εκτελέστηκε για προδοσία ύστερα από δίκη και τα εδάφη του κατασχέθηκαν (1322). Ο Ερρίκος αν και δεν συμμετείχε στις εξεγέρσεις του αδελφού του έχασε τα εδάφη και τους τίτλους του, στις 29 Μαρτίου 1324 του παραχωρήθηκε η κομητεία του Λέστερ και λίγα χρόνια αργότερα με την άνοδο του νεαρού Εδουάρδου Γ΄ (1327) δέχτηκε την κομητεία του Λάνκαστερ με πολλές άλλες.